Damir Nikšić
Damir Nikšić (rođen 6. decembra 1970. godine u Brezovom Polju kod Brčkog) je bosanskohercegovački konceptualni umjetnik i političar. Diplomirao je 2000. godine na Akademiji likovnih umjetnosti u Sarajevu, Odsjek za slikarstvo. U periodu 2000-2004. godine studirao je na postdiplomskom studiju na University of Arizona, SAD. Magistrirao je 2004. godine iz likovnih umjetnosti i historije umjetnosti. Bio je član grupe Maxumim. Izlagao je na Venecijanskom bijenalu 2003. godine u internacionalnoj selekciji. Krajem 2019. godine je osnovao stranku Ekološki slobodarski pokret (ESPo). Živi i radi u Sarajevu.